open-index/open-wikipedia-markdown huggingface dataset:
Γουλιέλμος του Κάμπερλαντ

Ο **Γουλιέλμος** (αγγλ. *William, Duke of Cumberland*, 26 Απριλίου 1721 - 31 Οκτωβρίου 1765) του Οίκου του Αννόβερου, ήταν πρίγκιπας της Μεγάλης Βρετανίας και δούκας του Κάμπερλαντ.

## Βιογραφία
Ο *Γουλιέλμος Αύγουστος* ήταν το έβδομο (πέμπτο επιβιώσαν) παιδί και ο τέταρτος (δεύτερος επιβιώσας) γιος του Γεωργίου Β΄ και της Καρολίνας του Άνσμπαχ. Γεννήθηκε στις 26 Απριλίου 1721 στην Οικία Λέστερ του Ουέστμινστερ, όπου οι γονείς του είχαν μετακομίσει μετά την ανάληψη του βρετανικού θρόνου από τον παππού του, Γεώργιο Α΄. Σε ηλικία μόλις πέντε ετών έγινε *[[Δούκας]] του Κάμπερλαντ, [[Μαρκήσιος]] του Μπέρκαμστεντ, [[Κόμης]] του Κένινγκτον, Υποκόμης του Τριμάτον* (Κορνουάλη) και *[[Βαρόνος]] της [[Άλντερνεϊ|Νήσου Άλντερνεϋ]]*.

Τον Δεκέμβριο του 1742 έγινε αρχιστράτηγος και το επόμενο έτος συμμετείχε στη Μάχη του Ντέτινγκεν, όπου τραυματίστηκε στο πόδι. Συμμετείχε, επίσης, στην καταστολή της Εξέγερσης των Ιακωβιτών το 1745 και στον Επταετή Πόλεμο. Μετά τη μάχη του Καλλόντεν, καθοριστική για την σκωτσέζικη εξέγερση του 1745, οι πολιτικοί του αντίπαλοι του κόμματος των Τόρυ του έδωσαν το προσωνύμιο "ο Χασάπης Κάμπερλαντ". 

Τα τελευταία του χρόνια ο Γουλιέλμος τα πέρασε όταν στον θρόνο ήταν ο ανιψιός του, Γεώργιος Γ΄ του Ηνωμένου Βασιλείου. Ο Γουλιέλμος έγινε ένας πολύ σημαντικός σύμβουλος του Βασιλιά και συνέβαλε στη σύσταση της κυβέρνησης του Τσαρλς Ουότσον-Ουέντγορθ. Ποτέ, όμως, δεν ανέκαμψε πλήρως από την πληγή που υπέστη στο Ντέτινγκεν. Τον Αύγουστο του 1760 υπέστη εγκεφαλικό επεισόδιο και πέθανε στις 31 Οκτωβρίου 1765. Ενταφιάστηκε στο Παρεκκλήσι του Ερρίκου Ζ΄ στο Αββαείο του Ουέστμινστερ.

## Πρόγονοι



## Παραπομπές


Κατηγορία:Οίκος του Αννόβερου
Ευρωπαϊκοί Πανεπιστημιακοί Αγώνες 2012

Οι **Ευρωπαϊκοί Πανεπιστημιακοί Αγώνες 2012**, επίσης γνωστοί ως **Κόρδοβα 2015** η **1η Ευρωπαϊκή Πανεπιστημιάδα**, ήταν η εναρκτήρια έκδοση των Ευρωπαϊκών Πανεπιστημιακών Αγώνων, μίας διεθνής αθλητικής διοργάνωσης πολλών αγωνισμάτων που διοργανώθηκε από την Ευρωπαϊκή Ένωση Πανεπιστημιακού Αθλητισμού (EUSA) που είναι μέλος της Διεθνής Πανεπιστημιακής Ομοσπονδίας Αθλητισμού (FISU) και πραγματοποιήθηκε στην Κόρδοβα, της Ισπανίας, από τις 13 έως τις 23 Ιουλίου του 2012. 

Συνολικά 2.583 αθλητές από 32 Εθνικές Πανεπιστημιακές Αθλητικές Ομοσπονδίες της Ευρώπης και 151 πανεπιστήμια, διαγωνίστηκαν σε 10 αθλήματα και 28 αγωνίσματα.

## Οργάνωση
### Εγκαταστάσεις
thumb|right|Το Vista Alegre Sports Hall
Οι κύριες εγκαταστάσεις ήταν:

* Στάδιο Ελ Φοντανάρ (Κόρδοβα) — τελετή έναρξης, ποδόσφαιρο ανδρών
* Teatro de la Axerquía (Κόρδοβα) — τελετή λήξης
* Vista Alegre Sports Hall (Κόρδοβα) (3.500 θέσεις) —  καλαθοσφαίριση, πετοσφαίριση, ποδόσφαιρο σάλας, χειροσφαίριση
* Δημοτικό Αθλητικό Κέντρο Ενσιναρέχο (Ενσιναρέχο) —  αντιπτέριση, επιτραπέζια αντισφαίριση
* Montecronos University Stadium (Rabanales) —  ποδόσφαιρο γυναικών, ράγκμπι σέβενς 
* I.D.M. El Santuario Palacio (Κόρδοβα) — αντισφαίριση γυναικών
* Real Aeroclub Tenis de Córdoba (Κόρδοβα) — αντισφαίριση ανδρών
* Montecronos University Stadium (Rabanales) — μπιτς βόλεϊ

## Οι Αγώνες
### Μετέχουσες χώρες
Όλες οι χώρες μέλη της Ευρωπαϊκής Ένωσης Πανεπιστημιακού Αθλητισμού κλήθηκαν να λάβουν μέρος στους Αγώνες. Κατά τη στιγμή της πρόσκλησης, η Ευρωπαϊκή Ένωση Πανεπιστημιακού Αθλητισμού περιλάμβανε 43 μέλη. Τελικά συμμετείχαν 32 Εθνικές Πανεπιστημιακές Αθλητικές Ομοσπονδίες και έλαβαν μέρος 2.583 αθλητές.

|}

### Αθλήματα
Το πρόγραμμα στην 1η Ευρωπαϊκή Πανεπιστημιάδα στην Κόρδοβα περιείχε 10 αθλήματα με συνολικά 28 αγωνίσματα. Τα 8 ήταν Ολυμπιακά αθλήματα (το ράγκμπι σέβενς προστέθηκε το 2016) και τα δύο μη ολυμπιακά αθλήματα (ποδόσφαιρο σάλας και ράγκμπι σέβενς). Επίσης το μπιτς βόλεϊ και το ράγκμπι σέβενς ήταν ως προαιρετικά αθλήματα στους Αγώνες.

Τα ακόλουθα 28 αγωνίσματα στα 10 αθλήματα που πραγματοποιήθηκαν στους Αγώνες ήταν τα εξής (ο αριθμός των αγωνισμάτων τους είναι στην παρένθεση):

* 20px Αντιπτέριση (6) ()
* 20px Αντισφαίριση (2) ()
* 20px Επιτραπέζια αντισφαίριση (6) ()
* 20px Καλαθοσφαίριση (2) ()
* Πετοσφαίριση 
**20px Πετοσφαίριση (2) ()
**20px Μπιτς βόλεϊ (2) ()

* Ποδόσφαιρο
** 20px Ποδόσφαιρο (2) ()
** 20px Ποδόσφαιρο σάλας (2) ()
* 20px Ράγκμπι σέβενς (2) ()
* 20px Χειροσφαίριση (2) ()

### Πίνακας μεταλλίων
#### Ανά χώρα

#### Ανά πανεπιστήμιο

## Παραπομπές


## Εξωτερικοί σύνδεσμοι
* Επίσημη ιστοσελίδα της EUSA

Κατηγορία:Ευρωπαϊκοί Πανεπιστημιακοί Αγώνες
Κατηγορία:Πολυαθλητικές διοργανώσεις το 2012
Κατηγορία:Κόρδοβα
Τζόαν Λέσλι

Η **Τζόαν Λέσλι** (*Joan Agnes Theresa Sadie Brodel*, 26 Ιανουαρίου 1925 - 12 Οκτωβρίου 2015) ήταν Αμερικανίδα ηθοποιός, χορεύτρια και ερμηνεύτρια  βοντβίλ, η οποία στη Χρυσή Εποχή του Χόλιγουντ εμφανίστηκε σε διάφορα έργα, μεταξύ άλλων: *[[Ο δραπέτης της Σιέρα]]*, *[[Ο Λοχίας Γιορκ]]*, και το *[[Ο ουρανός της δόξας]]*. Η Λέσλι κατέχει αστέρι στη Λεωφόρο της Δόξας, στο Χόλυγουντ, από το 1960. Επίσης, υπήρξε μία από τις 250 ηθοποιούς, από τις οποίες το Αμερικανικό Ινστιτούτο Κινηματογράφου, θα επέλεγε τις 25 καλύτερες, που ξεκίνησαν την καριέρα τους πριν το 1950.  Τέλος, το 2006, τιμήθηκε με Golden Boot Awards, για την προσφορά της στην τηλεόραση και στον κινηματογράφο (και συγκεκριμένα για της ταινίας γουέστερν).

## Παραπομπές


## Εξωτερικοί σύνδεσμοι

* 
* Joan Leslie στο NNDB
* Joan Leslie στο American Film Institute

Κατηγορία:Αμερικανοί χορευτές
Κατηγορία:Ερμηνευτές βοντβίλ
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ουαχαμπισμός

Ο **Ουαχαμπισμός** (αραβικά: وهابية‎, Wahhābiya) αποτελεί θρησκευτικό κίνημα ή κλάδο του σουνιτικού Ισλάμ. Έχει περιγραφεί ποικιλοτρόπως ως υπερσυντηρητικό, φονταμενταλιστικό, πουριτανικό, ισλαμικό μεταρρυθμιστικό κίνημα, με σκοπό την αποκατάσταση της καθαρής μονοθεϊστικής λατρείας (ταουχίντ) από μελετητές και υποστηρικτές, αλλά και ως εξτρεμιστικό ψευδοσουνιτικό κίνημα, από τους αντιπάλους του.  Οι υποστηρικές του κινήματος συχνά αντιτίθενται στον όρο «Ουαχαμπισμός» θεωρώντας τον υποτιμιτικό και προτιμούν να αποκαλούνται *[[Σαλαφισμός|Σαλαφιστές]]* ή *μουαχίντ*.

Ο Ουαχαμπισμός πήρε την ονομασία του από έναν κήρυκα και λόγιο του δέκατου όγδοου αιώνα, τον Μουχάμαντ ιμπν Αμπντ αλ-Ουαχάμπ (1703-1792). Αυτός ξεκίνησε ένα κίνημα αφυπνισμού στην απομακρυσμένη, αραιοκατοικημένη περιοχή του Νατζντ, υποστηρίζοντας την κάθαρση από πρακτικές όπως η δημοφιλής «λατρεία των αγίων» και η επίσκεψη σε βωμούς και μαυσωλεία, ευρέως διαδεδομένες μεταξύ των μουσουλμάνων, αλλά τις οποίες θεωρούσε ειδωλολατρεία (σιρκ), ακαθαρσία και νεοτερισμό στο Ισλάμ (μπίντα). Τελικά σύναψε συμφωνία με τον τοπικό ηγέτη Μουχάμαντ μπιν Σαούντ προσφέροντάς του πολιτική υπακοή και δίνοντας την υπόσχεση ότι η προστασία και διάδοση του κινήματος Ουαχάμπι θα σήμαινε «εξουσία και δόξα» όπως και κυριαρχία επί γης και ανδρών. Το κίνημα επικεντρώνεται στην αρχή της Ταουχίντ, ή της «μοναδικότητας» και «ενότητας» του Θεού. Το κίνημα αντλεί επίσης από τις διδασκαλίες του θεολόγου του μεσαίωνα, Ιμπν Ταϊμίγια και του νομικού Αχμάντ ιμπν Χανμπάλ.

Η συμμαχία μεταξύ των οπαδών του ιμπν Αμπντ αλ-Ουαχάμπ και των διαδόχων του Μουχάμαντ μπιν Σαούντ (ο Οίκος του Σαούντ) αποδείχθηκε ότι είναι μια μάλλον ανθεκτική συμμαχία. Ο Οίκος του μπιν Σαούντ συνέχισε να διατηρεί την πολιτικο-θρησκευτική συμμαχία του με τη σέχτα Ουαχάμπι για τα επόμενα 150 χρόνια, μέσα από την τελική διακήρυξη του Βασιλείου της Σαουδικής Αραβίας το 1932, και στη συνέχεια, αργότερα, ως τη σύγχρονη εποχή. Σήμερα οι διδασκαλίες του Μουχάμαντ ιμπν Αμπντ αλ-Ουαχάμπ είναι χρηματοδοτούμενες από το κράτος και αποτελούν την επίσημη μορφή του σουνιτικού Ισλάμ στη Σαουδική Αραβία του 21ου αιώνα.

## Παραπομπές


Κατηγορία:Θρησκεία και πολιτική
Κατηγορία:Ισλαμισμός
Εδουάρδος της Υόρκης και του Όλμπανι

Ο **Εδουάρδος, Δούκας της Υόρκης και του Ώλμπανυ** (1739 - 1767), ήταν ο δεύτερος γιος του Φρειδερίκου, Πρίγκιπα της Ουαλίας, και της Αυγούστας της Σαξονίας-Γκότα, καθώς και αδελφός του Γεωργίου Γ΄ του Ηνωμένου Βασιλείου.

Ο *Εδουάρδος Αύγουστος* γεννήθηκε στις 25 Μαρτίου 1739 στο Μέγαρο Νόρφοκ του Λονδίνου, όπου και βαπτίσθηκε από τον Επίσκοπο της Οξφόρδης, Τόμας Σέκερ. Ανάδοχοί του ήταν ο Φρειδερίκος Γουλιέλμος Α΄ της Πρωσίας (με εκπρόσωπο τον Τσαρλς Ντάγκλας, Δούκα του Κουίνσμπερρυ & Ντόβερ), ο Κάρολος του Μπράουνσβαϊγκ-Βόλφενμπυτελ και η Φρειδερίκη της Σαξονίας-Γόθας-Αλτεμβούργου.

Ως παιδί πέρασε μαζί με τον αδελφό του πολλές ώρες εκμάθησης αριθμητικής, γεωμετρίας, γραφής, θρησκείας, λατινικών, γαλλικών, γερμανικών, ελληνικών, ακόμα και χορού. Καθώς μεγάλωνε, έγινε αρκετά δημοφιλής, σε αντίθεση με τον αδελφό του. Έδειξε ενδιαφέρον για τα ναυτικά θέματα και ζήτησε άδεια για να υπηρετήσει στο Βρετανικό Βασιλικό Ναυτικό. Έτσι, έλαβε μέρος στις ναυτικές επιδρομές εναντίον των γαλλικών ακτών το 1758. Στις 14 Ιουνίου 1759 έγινε πλοίαρχος, το 1761 υποναύαρχος και το 1762 αντιναύαρχος.

Τον Απρίλιο του 1760 ο παππούς του, Γεώργιος Β΄, τον ονόμασε *Δούκα της Υόρκης και του Ώλμπανυ*. Όταν ο αδελφός του ανέβηκε στο θρόνο, στις 25 Οκτωβρίου 1760, ονόμασε τον Εδουάρδο *Σύμβουλο του Στέμματος*. Από τη στιγμή που ο αδελφός του έγινε βασιλιάς και μέχρι τη γέννηση του πρώτου παιδιού του Βασιλιά, ο Εδουάρδος ήταν ο Διάδοχος του βρετανικού θρόνου. Στις 27 Ιουλίου 1765 εντάχθηκε στο μασονικό τάγμα.

Στα τέλη του καλοκαιριού του 1767, καθ' οδόν προς τη Γένοβα, αρρώστησε και μεταφέρθηκε εκτάκτως στο λιμάνι του Μονακό. Παρά τη φροντίδα και την προσοχή που δόθηκε, πέθανε στις 17 Σεπτεμβρίου στο παλάτι του Ονώριου Γ΄ του Μονακό. Η κρεβατοκάμαρα όπου ο Εδουάρδος πέθανε έμεινε γνωστή ως *Δωμάτιο της Υόρκης*. Μετά το θάνατό του το σώμα του επέστρεψε στο Λονδίνο με το πλοίο *HMS Montreal* και ενταφιάστηκε στο Αββαείο του Ουέστμινστερ.

## Παραπομπές


Κατηγορία:Βρετανοί πρίγκιπες
Κατηγορία:Κληρονόμοι του βρετανικού θρόνου
Κατηγορία:Οίκος του Αννόβερου
Κατηγορία:Τάγμα της Περικνημίδας
Χημικές οντότητες βιολογικού ενδιαφέροντος

Οι **Χημικές οντότητες βιολογικού ενδιαφέροντος (Chemical Entities of Biological Interest)**, γνωστές επίσης ως **ChEBI**, είναι μια βάση δεδομένων και οντολογίας των μοριακών οντοτήτων (molecular entities) εστιασμένη σε 'μικρές' χημικές ενώσεις, που είναι μέρος της προσπάθειας των ανοικτών βιοϊατρικών οντολογιών ([Open Biomedical Ontologies). Ο όρος "μοριακή οντότητα (molecular entity)" αναφέρεται σε οποιοδήποτε "δομικά ή ισοτοπικά διακριτό άτομο, μόριο, ιόν, ζεύγος ιόντων (ion pair), χημική ρίζα, ριζικό ιόν (radical ion), σύμπλοκο (complex), διαμορφομερές (conformer), κλπ., που αναγνωρίζεται ως μια ξεχωριστή αναγνωρίσιμη οντότητα". Οι εξεταζόμενες μοριακές οντότητες είναι είτε φυσικά, είτε συνθετικά προϊόντα, που έχουν  ενδεχόμενη βιολογική δράση. Μόρια που κωδικοποιούνται άμεσα από το γονιδίωμα, όπως τα νουκλεϊκά οξέα, οι πρωτεΐνες και τα πεπτίδια που παράγονται από πρωτεΐνες με πρωτεολυτική διάσπαση (proteolytic cleavage), δεν περιλαμβάνονται -κατά κανόνα-στο ChEBI.

Το ChEBI χρησιμοποιεί την ονοματολογία, συμβολισμό και ορολογία της IUPAC και της επιτροπής ονοματολογίας της Διεθνούς Ένωσης Βιοχημείας και Μοριακής Βιολογίας (NC-IUBMB).

## Σκοπός και πρόσβαση
Όλα τα δεδομένα της βάσης δεδομένων είναι μη ιδιοταγή ή παράγονται από μη ιδιοταγή πηγή. Είναι συνεπώς ελεύθερα προσπελάσιμα και διαθέσιμα στον καθέναν. Επιπλέον, κάθε στοιχείο δεδομένου είναι πλήρως ανιχνεύσιμο και αναφέρεται ρητά στην αρχική πηγή.

Τα δεδομένα ChEBI είναι διαθέσιμα μέσω μιας δημόσιας διεπαφής ιστού, υπηρεσίας ιστού και μεταφορτώσεων.

## Παραπομπές


## Εξωτερικοί σύνδεσμοι

*http://www.ebi.ac.uk/chebi/
*ftp://ftp.ebi.ac.uk/pub/databases/chebi/

Κατηγορία:Χημικές βάσεις δεδομένων
Κατηγορία:Βιολογικές βάσεις δεδομένων
Κατηγορία:Χημική ονοματολογία
Five Nights at Freddy's

Το ***Πέντε Νύχτες στου Φρέντυ*** είναι σειρά point and click βιντεοπαιχνιδιών επιβίωσης τρόμου που δημιουργήθηκε, σχεδιάστηκε, αναπτύχθηκε και εκδόθηκε από τον Scott Cawthon. Μία κινηματογραφική του μεταφορά ετοιμάζεται από τη Blumhouse Productions.

## Παιχνίδια
### ''Πέντε Νύχτες στου Φρέντυ (2014)''

Ο Μιχάλης Σχμίδης πιάνει δουλειά ως νυχτοφύλακας στην πιτσαρία "Η Πίτσα του Φρεντυ". Ένα μήνυμα στον τηλεφωνητή που άφησε ο προκάτοχος του Μιχάλη εξηγεί ότι τα ρομποτικά ζώα του εστιατορίου είναι σε θέση να περιφέρονται ελεύθερα το βράδυ, γιατί αν είχαν παραμείνει εκτός λειτουργίας για μεγάλο χρονικό διάστημα, οι σερβοκινητήρες τους θα είχαν κλειδώσει. Ο υπάλληλος προειδοποιεί τον Μιχάλη ότι αν ένα από τα ρομπότ συναντήσει έναν άνθρωπο, θα νομίσει ότι είναι ενδοσκελετός χωρίς κοστούμι και θα προσπαθήσει να τον βάλει σε μια εφεδρική στολή του Φρεντυ, σκοτώνοντας τον άνθρωπο.

### ''Πέντε Νύχτες στου Φρέντυ 2'' (2014)

Προοίμιο του πρώτου παιχνιδιού, όπου η παλιά πιτσαρία του Φρέντυ έχει ξεκινήσει μια νέα ζωή. Ο νυχτοφύλακας Ιερεμίας Φιγεράλδος πρέπει να επιβιώσει πέντε νύχτες με τα αιμοβόρα ρομπότ για να πάρει την πληρωμή του και να φύγει από την φημισμένη πιτσαρία.

### ''Πέντε Νύχτες στου Φρέντυ 3'' (2015)

Τριάντα χρόνια μετά το κλείσιμο της πιτσαρίας "Η Πίτσα του Φρεντυ ", τα γεγονότα που έλαβαν χώρα εκεί έχουν γίνει τίποτα περισσότερο από μια φήμη και μια παιδική ανάμνηση, αλλά οι ιδιοκτήτες του "Τρόμος της Αρκούδας" είναι αποφασισμένοι να αναβιώσουν τον μύθο και κάνουν μεγάλες προσπάθειες για να βρουν κάτι που θα μπορούσε να έχει επιζήσει μετά από δεκαετίες εγκατάλειψης και καταστροφής.

### ''Πέντε Νύχτες στου Φρέντυ 4'' (2015)

Το παιχνίδι ξεκινά με τον παίκτη στο ρόλο ενός νεαρού αγοριού κλειδωμένου στο δωμάτιό του, με τις εκδοχές αρκούδων των ρομπότ από την Πιτσαρία του Φρεντυ. Τον καθοδηγεί ένα αρκουδάκι Φρειδερίκος (το πρώτο ρομπότ μαζί με τον Λαγό). Κάθε νύχτα υποφέρει από εφιάλτες όπου του επιτίθενται τα ρομπότ, και πρέπει να προστατευθεί.

## Υποδοχή
Το πρώτο παιχνίδι ήταν εξαιρετικά επιτυχημένο τόσο σε πωλήσεις όσο και σε κριτικές. Έγινε το αντικείμενο πολλών δημοφιλών "Ας παίξουμε" βίντεο στο YouTube και είχε αρκετή επιτυχία ώστε να το ακολουθήσουν τρεις συνέχειες. Το παιχνίδι αγαπήθηκε από τους κριτικούς και θεωρήθηκε μια ξεχωριστή εκδοχή του τρόμου. Με ιδιαίτερη έμφαση στην απλοϊκή σχεδίαση του, ο τρόπος παιχνιδιού και η αισθητική του συνέβαλαν σε μια συνολική αίσθηση του φόβου και της παράνοιας. Το *[[Five Nights at Freddy's (Βιντεοπαιχνίδι)|Five Nights at Freddy's]]* ήταν το παιχνίδι με τις μεγαλύτερες πωλήσεις στο Desura για την εβδομάδα που έληξε στις 18 Αυγούστου 2014. Τρεις συνέχειες κυκλοφόρησαν, το *[[Five Nights at Freddy's 2]]*, το *[[Five Nights at Freddy's 3]]* και το *[[Five Nights at Freddy's 4]]* και δέχθηκαν την ανάλογη αποδοχή.


Κατηγορία:Βιντεοπαιχνίδια επιβίωσης
Κατηγορία:Βιντεοπαιχνίδια τρόμου
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια για κινητά
Κατηγορία:Βιντεοπαιχνίδια point-and-click
Κατηγορία:Βιντεοπαιχνίδια με ανθρωπόμορφους χαρακτήρες
Ξενία (ταινία)

Το ***Ξενία*** (αγγλικά: Xenia) είναι δραματική ταινία του 2014 σε σκηνοθεσία του Πάνου Κούτρα.

Επιλέχτηκε για να διαγωνιστεί στο τμήμα Un Certain Regard στο Φεστιβάλ Κινηματογράφου των Καννών το 2014. Έχει επιλεγεί να προβληθεί στο τμήμα Σύγχρονου παγκόσμιου κινηματογράφου στο Διεθνές Φεστιβάλ Κινηματογράφου του Τορόντο το 2014. Επιλέχθηκε ως η ελληνική συμμετοχή για την Καλύτερη Ξενόγλωσση Ταινία στα 88α Βραβεία Όσκαρ, αλλά δεν προτάθηκε. Στην *Xenia* απονεμήθηκαν έξι βραβεία από την Ελληνική Ακαδημία Κινηματογράφου (ενδυματολογίας, μοντάζ, β΄ ανδρικού ρόλου, σεναρίου, σκηνοθεσίας και καλύτερης ταινίας). Στην τελετή απονομής ο Κούτρας αρνήθηκε να παραλάβει δύο από αυτά (σεναρίου και σκηνοθεσίας) μέχρι την αλλαγή του νόμου για την απονομή της ελληνικής ιθαγένειας σε μετανάστες δεύτερης γενιάς.

## Διανομή ρόλων
* Κώστας Νικούλι ως Ντάνι
* Νίκος Γκέλια ως Οδυσσέας
* Γιάννης Στάνκογλου ως Λευτέρης
* Μαρίσσα Τριανταφυλλίδου ως Βιβή
* Άγγελος Παπαδημητρίου ως Τάσος
* Ρομάνα Λόμπατς η Μαρία-Σόνια
* Πάτι Πράβο ως Πάτι Πράβο

## Υποδοχή
Η Ξένια γνώρισε γενικά ευνοϊκές κριτικές. Στο Rotten Tomatoes έχει βαθμολογία έγκρισης 86%, ενώ στο Metacritic έχει σταθμισμένο μέσο όρο 62/100. Οι κριτικοί σημείωσαν επιρροές από τον Πέδρο Αλμοδόβαρ, επαίνεσαν τη δυναμική μεταξύ των δύο κύριων χαρακτήρων, αλλά άσκησαν κριτική για την μεγάλη διάρκεια της.

## Παραπομπές


## Εξωτερικοί σύνδεσμοι
*

Κατηγορία:Ελληνικές δραματικές ταινίες
Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Ταινίες με θέμα τη μετανάστευση
Κατηγορία:Γαλλικές δραματικές ταινίες
Κατηγορία:Βελγικές δραματικές ταινίες
Κατηγορία:Ταινίες δρόμου
Κατηγορία:Ταινίες σε σκηνοθεσία Πάνου Κούτρα
Κατηγορία:Ταινίες του 2014
Κατηγορία:Ελληνόφωνες ταινίες
Κατηγορία:Αλβανόφωνες ταινίες
Κατηγορία:Ταινίες τοποθετημένες στην Ελλάδα
Κατηγορία:Ταινίες γυρισμένες στην Ελλάδα
Λένορ Κόφι

Η **Λένορ Κόφι** (αγγλικά: *Lenore Coffee*, 13 Ιουλίου 1896 - 2 Ιουλίου 1984) ήταν Αμερικανίδα σεναριογράφος, θεατρικός συγγραφέας και μυθιστοριογράφος.

## Βιογραφία
Η Κόφι ξεκίνησε την καριέρα της, όταν απάντησε σε μία αγγελία για να γράψει ένα σενάριο για την Κλάρα Κίμπαλ Γιανγκ, υπογράφοντας συμβόλαιο για ένα χρόνο, με εβδομαδιαίες απολαβές 50 δολάρια.

Στα χρόνια της καριέρας της υπήρξε υποψήφια δις για Όσκαρ, στην κατηγορία Καλύτερο Διασκευασμένο Σενάριο. Την πρώτη φορά ήταν για την ταινία *Street of Chance*, σε συνεργασία με τον Χάουαρντ Εστάμπουργκ, που διασκεύασαν μία ιστορία του Όλιβερ Γκάρετ, και η δεύτερη υποψηφιότητα ήρθε με την ταινία 4 υπέροχα κορίτσια, σε συνεργασία με τον Τζούλιους Έπσταϊν, οι οποίοι το διασκεύασαν από μία νουβέλα (Sister Act) της Φανί Χερστ. 

Ο Κόφι ήταν παντρεμένη με τον σκηνοθέτη και σεναριογράφο Ουίλιαμ Κόουεν. Ενώ, πρόγονός της ήταν ο στρατηγός Τζων Κόφι.

## Έργα που κυκλοφόρησαν
* *Storyline: Reflections of a Hollywood Screenwriter.* London: Cassell & Company Ltd., 1973. ISBN 0-304-29245-1. (αυτοβιογραφία)
* *Weep No More*. London: Cassell & Company Ltd., 1955. (μυθιστόρημα)
* w/ Cowen, William Joyce. *Family Portrait*, 1939. (θεατρικό έργο)

## Παραπομπές


## Εξωτερικοί σύνδεσμοι
* Lenore Coffee  at Women Film Pioneers Project

Κατηγορία:Αμερικανοί σεναριογράφοι
Κατηγορία:Αμερικανοί θεατρικοί συγγραφείς
Κατηγορία:Αμερικανοί μυθιστοριογράφοι
Μαίρη Άστορ

μικρογραφία|260x260εσ|Με τον Τζόελ Μακρί στην ταινία ''Πού βρίσκει λεφτά η γυναίκα μου;'' (1942)
Η **Μαίρη Άστορ** (αγγλ.: *Mary Astor*, 3 Μαΐου 1906 - 25 Σεπτεμβρίου 1987) ήταν Αμερικανίδα ηθοποιός.

## Βιογραφία
Περισσότερο γνωστή, όμως, είναι για τον ρόλο της στην ταινία *[[Το Γεράκι της Μάλτας (ταινία)|Το Γεράκι της Μάλτας]]* (1941), κατά τ' άλλα, η Άστορ, ξεκίνησε την καριέρα της από έφηβη, συμμετέχοντας σε βωβές ταινίες, στις αρχές της δεκαετίας του 1920. Κατόπιν συνέχισε την καριέρα της στον ομιλούντα κινηματογράφο, όμως, είδε, σχεδόν, την καριέρα της να διαλύεται, μετά από ένα σκάνδαλο που ξέσπασε τη δεκαετία του 1930. Καθώς ο πρώην άντρας της την αποκάλεσε "μοιχαλίδα" σε μία μάχη για την κηδεμονία της κόρης της. Αφού ξεπέρασε αυτά τα εμπόδια, η Άστορ είχε μία επιτυχημένη, τελικά, καριέρα στον κινηματογράφο, βραβευθείσα και με το Όσκαρ Β' Γυναικείου Ρόλου, για την ταινία *[[Το μεγάλο ψέμα]]*. Η Άστορ είχε συμβόλαιο με την Metro-Goldwyn-Mayer, σχεδόν σε όλη τη δεκαετία του 1940, και συνέχισε να εμφανίζεται σε ταινίες ή, ακόμα, και στην τηλεόραση μέχρι την απόσυρσή της, η οποία έγινε το 1964. 

Επίσης, η Άστορ έχει γράψει και πέντε μυθιστορήματα, και επιπλέον με την αυτοβιογραφία της να γίνεται best-seller.

Ο σκηνοθέτης Λίντσεϊ Άντερσον είχε πει για την Άστορ: *«ότι, όταν δύο ή τρία άτομα, που αγαπούν τον κινηματογράφο, συναντηθούν, τότε πάντα γίνεται αναφορά στο όνομα της Μαίρη Άστορ, και όλοι συμφωνούν πως ήταν μία ηθοποιός ιδιαίτερα ελκυστική, της οποίας η ποιότητα φαινόταν από το βάθος και τη ρεαλιστικότητα που ερμήνευσε τους ρόλους της.»*
## Βουβός Κινηματογράφος: 1920–1929

## Ομιλών Κινηματογράφος: 1929–1964

## Παραπομπές


## Εξωτερικοί σύνδεσμοι
* 
* [AFI Catalog Silent Films entry for * http://www.afi.com/members/catalog/SearchResult.aspx?s=1&Type=PN&Tbl=&CatID=DATABIN_CAST&ID=108371&searchedFor=Mary_Astor_&SortType=ASC&SortCol=RELEASE_YEAR AFI Catalog Silent Films entry for Mary Astor
* Mary Astor Photo Gallery
* My Story: An Autobiography at Internet Archive
* Photographs and literature
* Wedding day photo of Mary Astor and Kenneth Hawks
* A Lady's a Lady: The Versatile Elegance of Mary Astor, by Imogene S. Smith
* ''You Don't Wanna Know About How Frank She Was'': A Conversation with Marylyn Roh, daughter of Mary Astor by SelfStyledSiren(July 6, 2010)
*Mary Astor scrapbook, Brigham Young University, Harold B. Lee Library, L. Tom Perry Special Collections

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Αμερικανίδες ηθοποιοί βωβών ταινιών
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ανδρέας Λουριώτης

Ο **Ανδρέας Λουριώτης** (Ιωάννινα 1789 – Αθήνα 1854) ήταν αγωνιστής του 1821 και πολιτικός. Έλαβε στοιχειώδη μόρφωση στα Ιωάννινα και συνέχισε με σπουδές οικονομικών και πολιτικών επιστημών στη Γερμανία και στη Γαλλία. Μυήθηκε στη Φιλική Εταιρεία και, με την κήρυξη της Επανάστασης, επέστρεψε στην Ελλάδα για να υπηρετήσει τον Αγώνα. Επειδή διακρίθηκε για τις γνώσεις και τη φιλομάθεια του, εστάλη μαζί με τον Ιωάννη Ορλάνδο και Ανδρέα Ζαΐμη στο Λονδίνο, το 1823, με σκοπό τη σύναψη δανείου για τις ανάγκες του Αγώνα. Γραμματέας ήταν ο μετέπειτα αποκληθείς "εθνικός δικαστής" Αναστάσιος Πολυζωίδης. Διετέλεσε μεσολαβητής για την αποδοχή του ελληνικού στέμματος από τον Λεοπόλδο, πρίγκιπα της Σαξονίας-Κόμπουργκ & Γκότα. Διευκόλυνε την κάθοδο πολλών φιλελλήνων στην Ελλάδα, μεταξύ των οποίων ήταν ο λόρδος Βύρων και ο Σανταρόζα. Ήταν στενός φίλος και συνεργάτης του Αλέξανδρου Μαυροκορδάτου. Παντρεύτηκε τη Λουκία Κομνηνού και απέκτησε έναν γιο (Θεόδωρος), που απεβίωσε νέος χωρίς ν' αφήσει απογόνους. Απόγονοι της οικογένειας Λουριώτη υπάρχουν μόνο από την αδελφή του, Ελένη.

## Παραπομπές σε πηγές


Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Ραλφ Ντόσον

Ο **Ραλφ Ντόσον**  (αγγλικά:  *Ralph Dawson*, 18 Απριλίου 1897 - 15 Νοεμβρίου 1962) ήταν Αμερικανός διακεκριμένος μοντέρ, ο οποίος ασχολήθηκε περιοδικώς, με την ηθοποιία, τη σκηνοθεσία και τη σεναριογραφία. Ξεκινώντας την καριέρα του το 1919. Υπήρξε τέσσερις φορές υποψήφιος για Όσκαρ Καλύτερου Μοντάζ, κερδίζοντάς το, τελικά, τρεις φορές, την πρώτη με το *[[Όνειρα καλοκαιρινής νυχτός (ταινία, 1935)|Όνειρα καλοκαιρινής νυχτός]]* , τη δεύτερη με το *[[Αντώνιο Αντβέρσο]]* και, τρίτο, τέλος, με το *[[Ρομπέν των Δασών (ταινία, 1938)|Ρομπέν των Δασών]]*. Ο Ντόσον συμμετείχε σε πάνω από 75 ταινίες του Χόλιγουντ.

## Παραπομπές


## Εξωτερικοί σύνδεσμοι
*

Κατηγορία:Βραβευμένοι με Όσκαρ Καλύτερου Μοντάζ
Κατηγορία:Αμερικανοί μοντέρ
Κέτι Φρινγκς

Η **Κέτι Φρινγκς** (αγγλικά: *Ketti Frings*, 28 Φεβρουαρίου 1909 - 11 Φεβρουαρίου 1981) ήταν Αμερικανίδα συγγραφέας, θεατρικός συγγραφέας και σεναριογράφος, βραβευμένη με Πούλιτζερ, το 1958. Η πρώτη της ανάμιξη με τον κινηματογράφο ήρθε το 1941, όταν βιβλίο της διασκευάστηκε, στην ταινία *Hold Back the Dawn*.  Το 1942 παίχτηκε έργο της στο Μπρόντγουεϊ, ονόματι *Mr. Sycamore*, το οποίο το είχε διασκευάσει από μία ιστορία του Ρόμπερτ Ερ. Κατόπιν επέστρεψε στο Χόλιγουντ και έγραψε αρκετά σενάρια, ένα εκ των πιο επιτυχημένων ήταν το  ''Ξαναγύρισε, μικρή μου Σέμπα''.

## Εργογραφία
**[[Hold Back the Dawn]]* (μυθιστόρημα) 1940
**[[Mr. Sycamore]]* (θεατρικό έργο) 1942
**God's Front Porch* (μυθιστόρημα)  1944
**[[Look Homeward, Angel (play)|Look Homeward, Angel]]* (θεατρικό έργο)  1957
**The Long Dream* (θεατρικό έργο) 1960
**[[Walking Happy]]* (θεατρικό έργο) 1966

## Παραπομπές


Κατηγορία:Αμερικανοί συγγραφείς
Κατηγορία:Αμερικανοί σεναριογράφοι
Κατηγορία:Αμερικανοί θεατρικοί συγγραφείς
Γουίλιαμ Ινγκ

Ο **Γουίλιαμ Ινγκ** ή **Ουίλιαμ Ινγκ** (*William Motter Inge*, [προφορά: *ɪndʒ*],, 3 Μαΐου 1913 - 10 Ιουνίου 1973) ήταν Αμερικανός μυθιστοριογράφος και θεατρικός συγγραφέας, του οποίου τα έργα, συχνά, πραγματεύονται μελαγχολικά άτομα κλεισμένα στον εαυτό τους. Στα μέσα του 1950 είχε επιτυχίες στο Μπρόντγουεϊ, με το θεατρικό Πικ-Νικ, να του χαρίζει ένα βραβείο Πούλιτζερ, αλλά και το  βραβείο των Θεατρικών Κριτικών.

Ο Ινγκ εμφανίστηκε το 1947 με το *Πιο μακριά από το όνειρο*, μία κωμωδία, που χαρακτηριζόταν από εκφραστική ελευθερία, τάση που την ακολούθησε και στο *Έλα πίσω, μικρή Σέμπα*. Το 1955 παρουσίασε το *Στάση λεωφορείου* και το 1957 το *Σκοτάδι*, όπου εκεί ξαναγύρισε στην ψυχολογική ανάλυση, που για λίγο είχε αφήσει. Παρόλα αυτά, όλες του, σχεδόν, μεταφέρθηκαν στον κινηματογράφο και μάλιστα με επιτυχία.

Ο Ινγκ αυτοκτόνησε σε ηλικία 60 ετών, δηλητηριάζοντας τον εαυτό του με μονοξείδιο του άνθρακα.

## Παραπομπές


## Περαιτέρω ανάγνωση

* Johnson, Jeff. *William Inge and the Subversion of Gender: Rewriting Stereotypes in the Plays, Novels, and Screenplays*. Jefferson, North Carolina: McFarland and Company, 2005.
* Radavich, David.  "William Inge's Dramatic Mindscape." *South Dakota Review* 42:3 (Fall 2004): 49-69.
* Voss, Ralph F. *A Life of William Inge: The Strains of Triumph*. Lawrence, Kansas: University Press of Kansas, 2000. ISBN 978-0-7006-0442-5

## Εξωτερικοί σύνδεσμοι
*William Inge Center for the Arts, at Independence Community College, in Independence, Kansas.
*William Motter Inge Collection at Pittsburg State University (Pittsburg, Kansas)
*St. Louis Walk of Fame
*William Inge Collection  at the Kenneth Spencer Research Library at the University of Kansas
* New York Public Library Blog about William Inge and Barbara Baxley

Κατηγορία:Αμερικανοί θεατρικοί συγγραφείς
Κατηγορία:Αμερικανοί μυθιστοριογράφοι
Κατηγορία:Αυτόχειρες καλλιτέχνες
Κατηγορία:Βραβευμένοι με Όσκαρ Καλύτερου Πρωτότυπου Σεναρίου
Αρχαίο Ελληνικό Θέατρο (Κώστας Τοπούζης)

**Αρχαίο Ελληνικό Θέατρο** είναι η ονομασία σειράς 47 βιβλίων, στα οποία περιέχονται μεταφρασμένες στα Νεοελληνικά, στη δημοτική γλώσσα, όλες οι αρχαίες τραγωδίες και κωμωδίες που έχουν διασωθεί από το έργο του Αισχύλου, του Σοφοκλή, του Ευριπίδη, του Αριστοφάνη και του Μένανδρου. Η μετάφραση είναι του Κώστα Τοπούζη και η επιμέλεια της σειράς του Κώστα Μπαλάσκα. Η σειρά βιβλίων *Αρχαίο Ελληνικό Θέατρο* κυκλοφορεί από τις εκδόσεις Επικαιρότητα.

## Παραπομπές


## Εξωτερικοί σύνδεσμοι
* Περιοδικό "Νέα Παιδεία", Κώστας Μπαλάσκας: Μνήμη Κώστα Τοπούζη (1927-2011) .

Κατηγορία:Αρχαίο δράμα
Κατηγορία:Κώστας Τοπούζης
Κατηγορία:Σειρές βιβλίων
Μασαχίρο Ίτο

Ο **Μασαχίρο Ίτο** (ιαπωνικά: 伊藤 暢達, Χέπμπορν: Itō Masahiro) είναι καλλιτέχνης βιντεοπαιχνιδιών, ευρύτερα γνωστός για τη δουλειά του με την Team Silent στη σειρά *[[Silent Hill]]*.

## Πρώιμα χρόνια
Ο Ίτο γεννήθηκε στην πόλη Σαϊτάμα της Ιαπωνίας το 1972. Αποφοίτησε από το τμήμα γραφικού σχεδιασμού του Tama Art University.

## Καριέρα
Ο Ίτο μπήκε στην Konami το 1997 και έγινε μέλος της Team Silent. Το 1999 εργάστηκε ως σχεδιαστής τεράτων και περιβαλλόντων στο βιντεοπαιχνίδι επιβίωσης τρόμου, *[[Silent Hill (βιντεοπαιχνίδι)|Silent Hill]]*. Ήταν διευθύνων τέχνης και σχεδιαστής και δημιουργός τεράτων στο sequel του, *[[Silent Hill 2]]* το 2001, δουλεύοντας στο αρχικό παιχνίδι αλλά και την επανέκδοσή του, *Restless Dreams*. Το τέρας Pyramid Head που δημιούργησε για το *Silent Hill 2* θεωρείται ως ένα από τα πιο εμβληματικά τέρατα και εχθρούς στα βιντεοπαιχνίδια της σειράς *Silent Hill*. Ο Ίτο ήταν ξανά διευθύνων τέχνης στο *[[Silent Hill 3]]* το 2003, αλλά και σχεδιαστής δραματικής κάμερας.

Η ομάδα Team Silent αφέθηκε με την κυκλοφορία του *[[Silent Hill 4: The Room]]* το 2004, όπου ο Ίτο δέχθηκε ευχαριστίες στους τίτλους τέλους του παιχνιδιού. Ο Ίτο και ένας σεναριογράφος της Team Silent, ο Χιρογιούκι Ογουάκου, εργάστηκαν μαζί στο *Silent Hill: Cage of Cradle* το 2006, ένα ψηφιακό manga που εκδόθηκε από την Konami, διαθέσιμο για κατέβασμα στα κινητά τηλέφωνα αποκλειστικά για την Ιαπωνία.

Διατηρεί προσωπική ιστοσελίδα, στην οποία περιλαμβάνεται μία διαδικτυακή γκαλερί της δικής του δουλειάς σχετικά με το πρώτο και το δεύτερο *Silent Hill*. Το 2012, είχε σχεδιάσει τα εξώφυλλα της ιαπωνικής κυκλοφορίας των *[[Silent Hill: Homecoming]]* και *[[Silent Hill: Downpour]]*. Την ίδια χρονιά, μέσω του Twitter του, δήλωσε πως θα ήθελε να εργαστεί σε κάποιο άλλο *Silent Hill* με τον Χιντέο Κοτζίμα.

Το 2014, εργάστηκε στο παιχνίδι *[[NightCry]]* ως δημιουργός του τέρατος ονόματι Scissor Walker. Το 2016, ανέφερε ότι αν είχε κάποια πρόταση για ένα καινούριο παιχνίδι *Silent Hill*, θα δεχόταν. Το Μάρτιο του 2017, ανάρτησε στο Twitter μία εικόνα που ζωγράφισε ο ίδιος το 2013, ως το concept art ενός παιχνιδιού *Silent Hill* για το PlayStation 4, που τελικά ακυρώθηκε, το οποίο δεν ήταν το *P.T.* ή *[[Silent Hills]]*.

Το 2019, εργάστηκε στο σχεδιασμό δύο τεράτων της anime ταινίας επιστημονικής φαντασίας, *[[Human Lost]]*.

## Εργογραφία

## Παραπομπές


## Εξωτερικοί σύνδεσμοι
*Μασαχίρο Ίτο στο GeoCities
*Μασαχίρο Ίτο στο Twitter
*

Κατηγορία:Silent Hill
Κατηγορία:Ιάπωνες σχεδιαστές βιντεοπαιχνιδιών
Ιρανο-Σαουδαραβικές σχέσεις

Οι **Ιρανο-Σαουδαραβικές σχέσεις** αναφέρονται στις διμερείς διπλωματικές σχέσεις μεταξύ της Ισλαμικής Δημοκρατίας του Ιράν και του Βασιλείου της Σαουδικής Αραβίας, οι οποίες είναι τεταμένες σε διάφορα θέματα όπως οι ερμηνείες του Ισλάμ, οι προσδοκίες για την ηγεσία του ισλαμικού κόσμου, η πολιτική των εξαγωγών πετρελαίου κα οι σχέσεις με τις ΗΠΑ και τη Δύση.

Παρά το γεγονός ότι η Σαουδική Αραβία και το Ιράν είναι οι δύο έθνη με μουσουλμανική πλειονότητα και ακολουθούν και αποφαίνονται την ισλαμική διδασκαλία, οι μεταξύ τους σχέσεις είναι γεμάτες με εχθρότητα, ένταση και αντιπαράθεση, λόγω των διαφορών στην πολιτική ατζέντα, που ενισχύονται από τις διαφορές τους στην πίστη. Η Σαουδική Αραβία είναι ένα συντηρητικό ουαχαμπιτικό σουνιτικό ισλαμικό βασίλειο με μια μακρά παράδοση στενών σχέσεων με τις Ηνωμένες Πολιτείες και το Ηνωμένο Βασίλειο. Το Ιράν είναι μια δωδεκαδική σιιτική ισλαμική δημοκρατία η οποία ιδρύθηκε έπειτα από μια αντιδυτική επανάσταση. Τόσο η Σαουδική Αραβία όσο και το Ιράν φαίνεται να έχουν φιλοδοξίες για την ηγεσία του Ισλάμ, όπως και διαφορετικά οράματα σταθερότητας και περιφερειακής τάξης.

Μετά την Ισλαμική Επανάσταση, οι σχέσεις επιδεινώθηκαν σημαντικά έπειτα από τις κατηγορίες του Ιράν προς τη Σαουδική αραβία, ότι δρα ως πράκτορας των ΗΠΑ στην περιοχή του Περσικού Κόλπου, εκπροσωπώντας τα συμφέροντα των ΗΠΑ και όχι του Ισλάμ. Σαουδική Αραβία ανησυχεί σχετικά με την επιθυμία του Ιράν να εξάγει την επανάστασή του σε όλους τους τομείς, με σκοπό να επεκτείνει την επιρροή της στην περιοχή του Περσικού Κόλπου, κυρίως στο μετα-Σαντάμ Ιράκ, το Λεβάντε και ενδότερα στο Νότο, όπως και για το αμφιλεγόμενο, πολυσυζητημένο πυρηνικό του πρόγραμμα.

## Ιστορικό των σχέσεων
### 1920 - 1970
Η Σαουδική Αραβία και το Ιράν συνήψαν διπλωματικές σχέσεις το 1929 μετά την υπογραφή της Σαουδικής-Ιρανικής Συνθήκης Φιλίας. Οι σχέσεις συνεχίστηκαν μέχρι το 1943, όταν ένας Ιρανός προσκυνητής, ο Abu Taleb Yazdi, κατηγορήθηκε ότι έκανε εμετό στην Κάαμπα και εκτελέστηκε από τη Σαουδική κυβέρνηση. Ως αποτέλεσμα αυτής της ενέργειας οι διπλωματικές τους σχέσεις διακόπηκαν το 1944.  Το 1946 ωστόσο ο Ιμπν Σαούντ έστειλε μια επιστολή στον Σάχη που οδήγησε στην επανάληψη των σχέσεων. 

## Παραπομπές


Κατηγορία:Διμερείς σχέσεις του Ιράν
Κατηγορία:Διμερείς σχέσεις της Σαουδικής Αραβίας
Αλέξανδρος ο Φιλαλήθης

Ο **Αλέξανδρος ο Φιλαλήθης** (πολυτονικό: Ἀλέξανδρος ὀ Φιλαλήθης) ήταν αρχαίος Έλληνας ιατρός από την Λαοδίκεια της Φρυγίας,  ο οποίος έζησε ανάμεσα στον 1ο αιώνα π.Χ. και 1ο μ.Χ. καθώς ο γεωγράφος Στράβωνας τον αναφέρει ως σύγχρονο του, και ήταν μαθητής του Ασκληπιάδη του Βιθυνού ο οποίος έζησε κατά τον 1ο αιώνα π.Χ.. Διαδέχτηκε τον Ζεύξι ως επικεφαλής της ιατρικής σχολής που είχε ιδρύσει ο Ηρόφιλος, και ήταν ο δάσκαλος των ιατρών Αριστόξενου και Δημοσθένη Φιλαλήθη. Το έργο του αναφέρεται αρκετές φορές από τον Γαληνό καθώς επίσης και από τον Σορανό τον Εφέσιο, και εμφανίζεται να έχει γράψει πολλά έργα τα οποία δεν διασώζονται πλέον. Ανάμεσα στα έργα του ήταν και ένα με τον τίτλο *Ἀρέσκοντα* για το οποίο έχει διατυπωθεί η εκτίμηση πως χρησιμοποιήθηκε ως βάση από τους Ανώνυμο του Λονδίνου, Αέτιο τον Αντιοχέα, και Ανώνυμο των Βρυξελλών, ωστόσο δεν θεωρείται πως τεκμηριώνεται αρκετά ώστε να καθιερωθεί ως υπόθεση.

Στα λατινικά είναι γνωστός και ως *Alexander Laodicensis* από τον Καίλιο Αυρηλιανό,ενώ στην Ιταλική ιατρική φιλολογία ως *Alexander Amator Veri* βάσει αναφορών του Πρισιανού.

## Παραπομπές


Κατηγορία:Αρχαίοι Έλληνες ιατροί
Αριστόξενος (ιατρός)

Ο **Αριστόξενος** (πολυτονικό Ἀριστόξενος, 1ος αιώνας μ.Χ.) ήταν αρχαίος Έλληνας ιατρός ο οποίος ήταν μαθητής του Αλέξανδρου Φιλαλήθη και σύγχρονος του Δημοσθένη Φιλαλήθη, στην ιατρική σχολή του Ηρόφιλου στη Λαοδίκεια της Φρυγίας. Το έργο του με τίτλο *Περὶ τῆς Ἡροφίλου Αἱρέσεως* -στα λατινικά γνωστό ως *De Herophili Secta*- δεν διασώζεται πλέον αλλά υπάρχουν μόνο αναφορές σε αυτό από τον Γαληνό.

## Παραπομπές


Κατηγορία:Αρχαίοι Έλληνες ιατροί
Αριστόξενος (αποσαφήνιση)

Η ονομασία **Αριστόξενος** μπορεί να αναφέρεται στα παρακάτω άτομα:

* Αριστόξενος ο Ταραντίνος, φιλόσοφος του 4ου αιώνα π.Χ.
* Αριστόξενος (ιατρός), ιατρός του 1ου αιώνα μ.Χ.
Δημοσθένης ο Φιλαλήθης

Ο **Δημοσθένης ο Φιλαλήθης** ήταν αρχαίος Έλληνας ιατρός του 1ου αιώνα μ.Χ.. Ήταν μαθητής του Αλέξανδρου Φιλαλήθη και σύγχρονος του Αριστόξενου στην ιατρική σχολή του Ηρόφιλου στην Λαοδίκεια της Φρυγίας. Διαδέχτηκε τον Αλέξανδρο ως ο επικεφαλής της σχολής και αποτελεί τον τελευταίο γνωστό εκπρόσωπο της. Ήταν διάσημος για τις ικανότητες του ως οφθαλμολόγος, και το σύγγραμμά με του με τον τίτλο *Ὀφθαλμικός* ήταν το έργο αναφοράς σχετικά με οφθαλμολογικά ζητήματα κατά την αρχαιότητα. Φαίνεται πως διασώζονταν ολόκληρο έως και την εποχή του Μεσαίωνα, ωστόσο το μόνο που απομένει στη σημερινή εποχή είναι μερικά αποσπάσματα που έχουν διατηρηθεί μέσω των γραπτών των Αέτιου του Αμιδηνού, Παύλου του Αιγινήτη, Ρούφου του Εφέσιου, και άλλων συγγραφέων που έζησαν αργότερα. Έγραψε επίσης και ένα έργο σχετικά με τους παλμούς στο οποίο γίνεται αναφορά από τον Γαληνό.

## Παραπομπές


Κατηγορία:Αρχαίοι Έλληνες ιατροί
Φετιχιέ τζαμί (αποσαφήνιση)

Η ονομασία **Φετιχιέ τζαμί** μπορεί να αναφέρεται στα παρακάτω:

* Φετιχιέ τζαμί Αθηνών
* Φετιχιέ τζαμί Ιωαννίνων
* Φετιχιέ τζαμί Ναυπάκτου
Φετιχιέ τζαμί Ναυπάκτου

Το **Φετιχιέ τζαμί** (τουρκικά: *Fethiye Camii*, *Τζαμί του Πορθητή*) είναι οθωμανικό τζαμί των τελών του 15ου αιώνα στην Ναύπακτο. Χτίστηκε κατόπιν εντολής του σουλτάνου Βαγιαζήτ Β´ αμέσως μετά την κατάκτηση της πόλης από τους Βενετούς το 1499, και αποτελούσε το κεντρικό τζαμί της πόλης κατά την Οθωμανική περίοδο. Το κτήριο έχει ανακαινιστεί και πλέον λειτουργεί ως χώρος εκθέσεων.

## Παραπομπές


Κατηγορία:Οθωμανικά τζαμιά στην Ελλάδα
Κατηγορία:Ναύπακτος
Γουλιέλμος Ερρίκος του Γκλόστερ και του Εδιμβούργου

Ο **Γουλιέλμος Ερρίκος, Δούκας του Γκλόστερ και του Εδιμβούργου** (*William Henry, Duke of Gloucester and Edinburgh*, 1743 - 1805), από τον Οίκο του Αννόβερου ήταν ο τρίτος γιος του Φρειδερίκου, Πρίγκιπα της Ουαλίας, και της Αυγούστας της Σαξονίας-Γκότα, καθώς και αδελφός του Γεωργίου Γ΄ του Ηνωμένου Βασιλείου.

## Βιογραφία
Γεννήθηκε στις 25 Νοεμβρίου 1743 στο Μέγαρο Λέστερ του Ουέστμινστερ και βαπτίσθηκε ένδεκα ημέρες αργότερα. Ανάδοχοί του ήταν ο Γουλιέλμος της Οράγγης, ο Γουλιέλμος, Δούκας του Κάμπερλαντ, και η Αμέλια της Μεγάλης Βρετανίας. Ως εγγονός του μονάρχη, πήρε με τη γέννησή του τον τίτλο *Αυτού Βασιλική Υψηλότητα Πρίγκιπας Γουλιέλμος*, ενώ κατείχε τότε την τέταρτη θέση στη σειρά διαδοχής για το βρετανικό θρόνο.

Ο Γουλιέλμος όταν έφθασε σε κατάλληλη ηλικία εντάχθηκε στο βρετανικό στρατό. Στις 25 Οκτωβρίου 1760 ανέβηκε στο θρόνο ο αδελφός του, Γεώργιος Γ΄, καθώς ο πατέρας του είχε πεθάνει το 1751. Ο Γεώργιος ονόμασε τον Γουλιέλμο το 1762 *Ιππότη του [[Τάγμα της Περικνημίδας|Τάγματος της Περικνημίδας]]* και στις 19 Νοεμβρίου 1764 *Δούκα του Γκλώστερ και του Εδιμβούργου* και *Δούκα της Κορνουάλλης*.

Ο Γουλιέλμος νυμφεύτηκε κρυφά το 1766 την Μαρία Ουόλπολ, νόθη κόρη του Ρόμπερτ Ουόλπολ. Μαζί απέκτησαν τρία παιδιά:
*την Σοφία (1773-1844)
*την Καρολίνα (1774-1775)
*και τον Γουλιέλμο Φρειδερίκο (1776-1834)

Απέκτησε, επίσης, μαζί με την Αλμέρια Κάρπεντερ μια νόθη κόρη, την Λουίζα Μαρία (1782-1835). Ο Γουλιέλμος υπήρξε ο δέκατος τρίτος πρύτανης του Κολεγίου Τρίνιτυ στο Δουβλίνο, από το 1771 μέχρι το θάνατό του. Απεβίωσε σε ηλικία 61 ετών στις 25 Αυγούστου 1805 στο Μέγαρο Γκλώστερ.

## Παραπομπές


Κατηγορία:Οίκος του Αννόβερου
Κατηγορία:Δούκες του Γκλόστερ και του Εδιμβούργου
Παύλος ο Αιγινήτης

Ο **Παύλος ο Αιγινήτης** (πολυτονικό: *Παῦλος ὀ Αἰγινήτης*, λατινικά: *Paulus Aegineta*, περίπου 625 – 690) ήταν Βυζαντινός ιατρός του 7ου αιώνα ο οποίος είναι γνωστός για τη συγγραφή της 7τομης ιατρικής εγκυκλοπαίδειας *[[Επιτομαί ιατρικαί|Ἐπιτομαί ἰατρικαί]]*. Το έργο αυτό περιείχε το σύνολο όλης της ιατρικής γνώσης του δυτικού κόσμου, και ήταν το κορυφαίο έργο αναφοράς ως προς την ακρίβεια και πληρότητα του.

## Ιστορικό
Δεν είναι τίποτα γνωστό σχετικά με τη ζωή του εκτός από το ότι καταγόταν από την Αίγινα, και πως ταξίδεψε σε πολλά μέρη ανάμεσα στα οποία και η Αλεξάνδρεια. Είναι επίσης γνωστός και με το όνομα *Ιατροσοφιστής* και *Περιοδευτής* πιθανώς λόγω του γεγονότος ότι περιόδευε σε πολλές περιοχές εξασκώντας το επάγγελμα του. Δεν είναι γνωστό με ακρίβεια το πότε έζησε αλλά καθώς φαίνεται ο ίδιος να γνωρίζει το έργο του Αλέξανδρου του Τραλλιανού καθώς και γίνεται αναφορά σε αυτόν από τον Σεραπίωνα τον Πρεσβύτερο, είναι πιθανό πως η εκτίμηση του ότι έζησε στο 2ο μισό του 7ου αιώνα είναι σωστή.

## Έργα
Το λεξικό Σουίδα αναφέρει πως έγραψε διάφορα ιατρικά έργα, εκ των οποίων το κύριο είναι αυτό της εγκυκλοπαίδειας *[[Επιτομαί ιατρικαί|Ἐπιτομαί ἰατρικαί]]* (γνωστό στα λατινικά ως *De Re Medica Libri Septem*). Αναφέρεται πως οι Άραβες ιατροί εκτιμούσαν ιδιαίτερα το έργο του, όπως και οι μαίες της εποχής.

Ο 6ος τόμος της εγκυκλοπαίδειας σχετικά με την χειρουργική χρησιμοποιήθηκε ευρέως στην Ευρώπη και τον Αραβικό κόσμο κατά τη διάρκεια όλου του Μεσαίωνα, και έχει ιδιαίτερη αξία ως προς την ιστορία της χειρουργικής. Ολόκληρο το έργο εκδόθηκε σε έντυπη έκδοση στα ελληνικά το 1528 στη Βενετία, και σύντομα έπειτα εκδόθηκε και από τυπογραφείο της Βασιλείας το 1538. Υπήρξαν αρκετές λατινικές μεταφράσεις, και η πρώτη μετάφραση του έργου στην αγγλική γλώσσα έγινε το 1834.

## Παραπομπές


## Βιβλιογραφία
* ()
*
*
*
*
*()
* ()
* ()
*
*

Κατηγορία:Βυζαντινοί ιατροί
Κατηγορία:Βυζαντινοί του 7ου αιώνα
Ερρίκος του Κάμπερλαντ και του Στράθερν

Ο **Ερρίκος, Δούκας του Κάμπερλαντ και του Στράθερν** (*Henry, Duke of Cumberland and Strathearn*, 7 Νοεμβρίου 1745 - 18 Σεπτεμβρίου 1790), ήταν το έκτο παιδί και τέταρτος γιος του Φρειδερίκου, Πρίγκιπα της Ουαλίας, και της Αυγούστας της Σαξονίας-Γόθας-Αλτεμβούργου, καθώς και αδελφός του Γεωργίου Γ΄ του Ηνωμένου Βασιλείου.

Ο *Ερρίκος Φρειδερίκος* γεννήθηκε στις 7 Νοεμβρίου 1745 στο Μέγαρο Λέστερ του Ουέστμινστερ και βαπτίσθηκε είκοσι τρεις ημέρες αργότερα. Στις 22 Οκτωβρίου 1766, λίγο πριν από τα εικοστά πρώτα γενέθλιά του, ονομάστηκε *Δούκας του Κάμπερλαντ και του Στράθερν*, καθώς και *Κόμης του Δουβλίνου*.

Στις 4 Μαρτίου 1767 φέρεται να παντρεύτηκε την Όλιβ Ουίλμοτ, σε μια μυστική τελετή. Υπάρχουν αναφορές ότι από τη σχέση τους απέκτησαν μία κόρη, την Ολίβια (1772-1834), αν και η πατρότητα δεν αποδείχτηκε ποτέ. Η Ολίβια υιοθέτησε τον τίτλο της *Πριγκίπισσας του Κάμπερλαντ*. Το 1769 ο Ερρίκος μηνύθηκε από τον Λόρδο Ρίτσαρντ Γκρόουβνορ για μοιχεία, καθώς τον είδε να βρίσκεται με τη γυναίκα του, Ενριέττα. Ο Γκρόουβνορ απεκόμισε αποζημίωση ύψους £10.000, η οποία μαζί με τα υπόλοιπα κόστη ανήλθε στα £13.000.

Το 1768, σε ηλικία 22 ετών, ο Ερρίκος εντάχθηκε στο Βασιλικό Ναυτικό ως δόκιμος αξιωματικός και απεστάλη στην Κορσική με το *HMS Venus*. Ωστόσο, επέστρεψε στη Βρετανία όταν το πλοίο ανακλήθηκε μετά από τη γαλλική εισβολή στη Δημοκρατία της Κορσικής. Προήχθη σε Υποναύαρχο το επόμενο έτος και Αντιναύαρχος το 1770.

Ο γάμος του με τη χήρα Ανν Χόρτον (1743-1808), στις 2 Οκτωβρίου 1771, προκάλεσε ρήγμα με τον Βασιλιά και ήταν ο καταλύτης για τον νόμο του 1772, που απαγορεύει στους απογόνους του Γεωργίου Β΄ να παντρεύονται χωρίς την άδεια του μονάρχη. Από τον γάμο τους δεν υπήρξαν παιδιά.

Το 1775 ο Δούκας ίδρυσε τον *Στόλο του Κάμπερλαντ*, που αργότερα μετονομάστηκε σε *Βασιλικό Ναυτικό Όμιλο του Τάμεση*. Το 1778 προήχθη σε ναύαρχο, αν και δεν του επετράπη να ασκεί διοίκηση. Απεβίωσε στο Λονδίνο στις 18 Σεπτεμβρίου 1790, σε ηλικία 44 ετών. Η σύζυγός του απεβίωσε το 1808.

## Παραπομπές


Κατηγορία:Οίκος του Αννόβερου
Φρειδερίκος της Μεγάλης Βρετανίας

Ο **Φρειδερίκος** (1750 - 1765) ήταν μέλος της βρετανικής βασιλικής οικογένειας ως γιος του Φρειδερίκου, Πρίγκιπα της Ουαλίας, και της Αυγούστας της Σαξονίας-Γκότα, καθώς και εγγονός του Γεωργίου Β΄ της Μεγάλης Βρετανίας.
## Βιογραφία
Ο *Φρειδερίκος Γουλιέλμος* γεννήθηκε στις 13 Μαΐου 1750 στο Λέστερ Χάουζ του Ουέστμινστερ. Βαπτίσθηκε τέσσερις ημέρες αργότερα, στο ίδιο μέρος, από τον Επίσκοπο της Οξφόρδης, Τόμας Σέκερ. Ανάδοχοί του ήταν ο αδελφός του Γεώργιος, ο θείος του Γουλιέλμος της Σαξονίας-Γόθας-Αλτεμβούργου και η αδελφή του  Αυγούστα.

Ο Πρίγκιπας Φρειδερίκος πέθανε στις 29 Δεκεμβρίου 1765, σε ηλικία 15 ετών. Ο ιστορικός και συγγραφέας Χόρας Ουόλποουλ τον είχε περιγράψει ως "*όμορφο και πολλά υποσχόμενο αγόρι*". Προς τιμήν του ονομάστηκε το Φρούριο Φρέντερικ στο Κίνγκστον του Οντάριο. 

### Γενεαλογία

## Παραπομπές


Κατηγορία:Πρίγκιπες της Μεγάλης Βρετανίας
Κάμαχα

Η **Κάμαχα **ή **Κάμαχον **(τουρκικά: *Kemah*, ζαζαϊκά: *Kemax*, αρμενικά&#x3A; Անի-Կամախ *Ani-Kamakh*), είναι κωμόπολη και διαμέρισμα της Επαρχίας Ερζιντζάν στην Περιφέρεια Ανατολικής Ανατολίας της Τουρκίας.

Η Κάμαχα είναι μια κωμόπολη με τρέχοντα πληθυσμό 2.434 (εκτίμηση 2012), και 6.905 συνολικό πληθυσμό του διαμερίσματος. Η έκταση του διαμερίσματος είναι 2.297,98 τ.χλμ. Η κωμόπoλη βρίσκεται σχεδόν στο κέντρο της επαρχίας Ερζινκάν στην Περιφέρεια Ανατολικής Ανατολίας της Δημοκρατίας της Τουρκίας

Η νεκρόπολη της Αρμενικής Αρσάκειας δυναστείας βρισκόταν στην Κάμαχα συμπεριλαμβανομένου του τάφου του Τιριδάτη Γ΄, ο οποίος έπαιξε σημαντικό ρόλο στον προσηλυτισμό του αρμενικού λαού στον Χριστιανισμό.

Κατά τον πρώιμο Μεσαίωνα η Κάμαχα ήταν ένα στρατηγικά σημαντικό συνοριακό φρούριο στους συνοριακούς πολέμους μεταξύ των Βυζαντινών και των Ομεϋαδών και Αββασιδών. Πρώτα έπεσε στα χέρια των μουσουλμάνων το 679 και άλλαζε συχνά χέρια, μέχρι τα μέσα του 9ου αιώνα (βλ Πολιορκία της Κάμαχα (766)), όταν εδραιώθηκε ο Βυζαντινός έλεγχος. Σύμφωνα με τον Κωνσταντίνο Ζ΄, στα τέλη του 9ου αιώνα η Κάμαχα σχημάτισε τούρμα στο θέμα της Κολωνείας. Υπό τον αυτοκράτορα Λέοντα ΣΤ΄ τον Σοφό, η Κάμαχα ενώθηκε μαζί με την περιοχή της Κελτζηνής για να σχηματίσουν το νέο θέμα Μεσοποταμίας. Λίγα είναι γνωστά για το τόπο από εδώ και πέρα, εκτός από το ότι ήταν η έδρα της επισκοπής που ονομαζόταν «Αρμενία». Οι Βυζαντινοί έχασαν τον έλεγχο της περιοχής μετά την Μάχη του Μαντζικέρτ το 1071.

Η Κάμαχα ήταν η σκηνή φρικτών σφαγών κατά τη διάρκεια της Γενοκτονίας των Αρμενίων. Σε μια περίπτωση, 25.000 Αρμένιοι σκοτώθηκαν σε μία ημέρα με τη ρίψη των θυμάτων από ένα απότομο φαράγγι και στον ποταμό Ευφράτη.

## Παραπομπές


Κατηγορία:Ασιατικές πόλεις της Τουρκίας
Κατηγορία:Κουρδικοί οικισμοί στην Τουρκία
Τυραννίων ο Αμισσεύς

Ο **Τυραννίων ο Αμισσεύς**, 1ος αι. π.Χ., γιος του Επικρατίδη και της Λινδίας ήταν γραμματικός από την Αμισσό, μαθητής του Διονυσίου του Θρακός που αιχμαλωτίστηκε από τον Ρωμαίο στρατηγό Λεύκιο Λυκίνο Λούκουλο κατά τους Μιθριδατικούς Πολέμους, μεταφέρθηκε στη Ρώμη, όπου και πλούτισε και έζησε μέχρι τα βαθιά γεράματα.
Μαθητές του ήταν ο Στράβων και ο Βάρων.

## Παραπομπές


## Πηγές
*Πλούταρχος, Σύλλας 26
*Στράβων, Γεωγραφικά 12 

## Εξωτερικοί σύνδεσμοι
*Εγκυκλοπαίδεια Μείζονος Ελληνισμού 

Κατηγορία:Αρχαίοι Έλληνες γραμματικοί
Κάστρο του Ουίνδσορ

To **Κάστρο του Ουίνδσορ** (αγγλικά: *Windsor Castle*) είναι βρετανική βασιλική κατοικία στο Ουίνδσορ του Μπέρκσιρ στη νότια Αγγλία. Το κάστρο είναι αξιοσημείωτο για τη μακροχρόνια σύνδεσή του με την αγγλική και αργότερα με τη βρετανική βασιλική οικογένεια, αλλά και για την αρχιτεκτονική του. Το αρχικό κάστρο του Ουίνδσορ χτίστηκε τον 11ο αιώνα, μετά τη νορμανδική κατάκτηση της Αγγλίας υπό τον Γουλιέλμο Α΄. Από την εποχή του Ερρίκου Α΄ χρησιμοποιείται από τους εκάστοτε μονάρχες, όντας το μεγαλύτερο παλάτι της Ευρώπης.

Το κάστρο περιλαμβάνει το Παρεκκλήσι του Αγίου Γεωργίου, που χτίστηκε τον 15ο αιώνα και αποτελεί τον πνευματικό τόπο του κάστρου. Είναι το πολυπληθέστερο κάστρο στον κόσμο, καθώς περισσότεροι από 500 άνθρωποι ζουν και εργάζονται εκεί. Η Ελισάβετ Β΄ χρησιμοποιούσε το κάστρο για τη διαμονή της τα Σαββατοκύριακα, καθώς και ως τόπο δεξιώσεων και υποδοχής ξένων προσκεκλημένων. Κάθε χρόνο πραγματοποιείτο εκεί η Τελετή του Βατερλώ, με την παρουσία της Βασίλισσας, και η ετήσια τελετή του Τάγματος της Περικνημίδας, που γίνεται στο Παρεκκλήσι του Αγίου Γεωργίου. Το Κάστρο είναι επίσης σημαντικός τουριστικός προορισμός.

## Εικόνες

Αρχείο:Windsor Castle at Sunset - Nov 2006.jpg|Άνω Τμήμα και Στρογγυλός Πύργος, θέα από το Βασιλικό Περίπατο στο Μεγάλο Πάρκο του Ούνδσορ.
Αρχείο:Windsor Castle Upper Ward Quadrangle Corrected 2- Nov 2006.jpg|Νότια Πτέρυγα του Άνω Τμήματος.
Αρχείο:Windsor Castle Upper Ward Quadrangle 2 - Nov 2006.jpg|Κρατικές Αίθουσες.
Αρχείο:Windsor Castle from the Air wideangle.jpg|Εναέρια θέα του Κάστρου (νότια πλευρά).
Αρχείο:Windsor Lower Ward.jpg|Παρεκκλήσι του Αγίου Γεωργίου.
Αρχείο:Windsor round tower 03.JPG|Στρογγυλός Πύργος, Μεσαίο Τμήμα. Χτίστηκε από τον Ερρίκο Β΄.
Αρχείο:Curfew Tower, Windsor Castle.jpg|Πύργος Ελέγχου Κυκλοφορίας. Χτίστηκε από τον Ερρίκο Β΄.
Αρχείο:Puerta normanda del castillo de Windsor.jpg|Νορμανδική Πύλη, Μεσαίο Τμήμα. Χτίστηκε από τον Εδουάρδο Γ΄.


## Παραπομπές


Κατηγορία:Κάστρα στο Ηνωμένο Βασίλειο
Εδουάρδος του Κεντ και του Στράθερν

Ο **Εδουάρδος, Δούκας του Κεντ και του Στράθερν** (*Edward, Duke of Kent and Strathearn*, 1767 - 1820) από τον Οίκο των Βέττιν-Αννοβέρου ήταν γιος του Γεωργίου Γ΄ του Ηνωμένου Βασιλείου και πατέρας της Βικτωρίας του Ηνωμένου Βασιλείου.

## Βιογραφία
Ο *Εδουάρδος Αύγουστος* ήταν ο τέταρτος γιος του Γεωργίου Γ΄ του Ηνωμένου Βασιλείου και της Καρλόττας, κόρης του Καρόλου Λουδοβίκου Φρειδερίκου του Μεκλεμβούργου.

Γεννήθηκε στις 2 Νοεμβρίου 1767, τέταρτος στη γραμμή διαδοχής για το βρετανικό θρόνο. Βαπτίστηκε στις 30 Νοεμβρίου του ίδιου έτους με αναδόχους τον θείο του Κάρολο του Μέκλενμπουργκ-Στρέλιτς, τη θεία του Αυγούστα της Μ. Βρετανίας, τον σύζυγό της Κάρολο Γουλιέλμο Φερδινάνδο του Μπράουνσβαϊγκ-Βολφενμπύτελ και τη μεγάλη θεία του  Μαίρη πριγκίπισσα της Μ. Βρετανίας.

Ο Πρίγκιπας Εδουάρδος ονομάστηκε *Δούκας του Κεντ και του Στράθερν* και *Κόμης του Δουβλίνου* στις 23 Απριλίου 1799 και, λίγες εβδομάδες αργότερα, διορίστηκε ως στρατηγός και διοικητής βρετανικών στρατιωτικών δυνάμεων στη Βόρεια Αμερική. Στις 23 Μαρτίου 1802 διορίστηκε Κυβερνήτης του Γιβραλτάρ, θέση που διατήρησε μέχρι το θάνατό του. Τον Σεπτέμβριο του 1805 πήρε τον βαθμό του στρατάρχη.

Ήταν το πρώτο μέλος της βασιλικής οικογένειας που έζησε στη Βόρεια Αμερική ένα σημαντικό μέρος της ζωής του (1791-1800) και, το 1794, ο πρώτος πρίγκιπας που εισήλθε στις Ηνωμένες Πολιτείες μετά την ανεξαρτησία τους. Στις 27 Ιουνίου 1792 ο Εδουάρδος χρησιμοποίησε για πρώτη φορά τον όρο "Καναδός", για να καταστείλει μια εξέγερση μεταξύ Γάλλων και Άγγλων στο Τσάρλσμπουργκ.

Απεβίωσε στις 23 Ιανουαρίου 1820 από πνευμονία στο Γούλμπρουκ Κότατζ του Σίντμουθ και ενταφιάστηκε στο Παρεκκλήσιο του Αγίου Γεωργίου. Έξι ημέρες μετά το θάνατό του, πέθανε ο πατέρας του Γεώργιος Γ΄.

## Οικογένεια
Νυμφεύτηκε το 1818 τη Βικτωρία των Βέττιν, κόρη του Φραγκίσκου της Σαξονίας-Κοβούργου-Ζάαλφελντ, και είχε τέκνο:
* Βικτωρία 1819-1901, Βασίλισσα τού Ηνωμένου Βασιλείου & Αυτοκράτειρα της Ινδίας. Παντρεύτηκε τον εξάδελφό της Αλβέρτο της Σαξονίας-Κοβούργου-Γόθας. Απέκτησαν εννέα παιδιά.

Από την ερωμένη του Ανν Μορέ είχε τέκνο:
* (νόθος) Έντουαρντ Σένκερ Σέενερ 1789-1853, άτεκνος, έζησε στη Γενεύη.

## Παραπομπές


Κατηγορία:Βρετανοί Πρίγκιπες
Κατηγορία:Οίκος του Αννόβερου
Κατηγορία:Στρατάρχες της Μεγάλης Βρετανίας
Κατηγορία:Κυβερνήτες του Γιβραλτάρ
Κατηγορία:Τάγμα της Περικνημίδας
Κατηγορία:Βασίλισσα Βικτωρία
Κατηγορία:Βρετανοί γερμανικής καταγωγής